百合桥

百合桥，老底子叫M50人行桥，是中国上海市普陀区、静安区个座过苏州河个人行桥。

百合桥勒垃天安千树、M50创意园东北面，铁路上海站西南面，地块畀河浜、铁路线、马路切得唻是叭叭碎，多年来开发勿起来。通过箇座桥，带动附近个城市更新，改善慢行交通条件，“盘活死角”。2018年，M50人行桥已经勒垃普陀区规划个“苏河八景”里向哉。2021年8月份，M50人行桥项目建议书获得批准。2022年11月份，工程设计方案公示，设计有所改动，桥名改成“百合桥”。

百合桥用个是悬索桥设计，长245.75米，主跨83.95米一跨过河。普陀伊面（西南岸）有两条引桥，“人”字形个，另外有两座旋转楼梯；静安伊面（东北岸）是盘起来个引桥，有无障碍电梯。普陀伊面同步造仔亲水平台、绿化咾啥个，静安伊面老底子设计有观景用个遮阳棚，後首来取消。2025年9月份造好，计划勒垃周边搞眼婚庆文化活动，带动“甜蜜经济”。

参见
 上海个悬索桥：上海汽车博览公园人行桥（跨吴淞江）、嘉松公路越江大桥（车行，跨黄浦江）

参考资料

Category:上海市普陀区建筑物
Category:静安区建筑物
Category:上海个桥